35. ΝΟΜΟΘΕΤ.ΔΙΑΤΑΓΜΑ υπ’ αριθ. 2718 της 31 Οκτ./12 Νοεμ. 1953 Περί συγχωνεύσεως των Ειρηνοδικείων Αετού και Δωρίου και άλλων τινών διατάξεων. Άρθρ.1.-Τα εν τη περιφερεία του Πρωτοδικείου Κυπαρισσίας υφιστάμενα Ειρηνοδικεία β΄ τάξεως Αετού και Δωρίου συγχωνεύονται εις έν τοιούτον υπό την επωνυμίαν «Ειρηνοδικείον Δωρίου» με έδραν την κωμόπολιν Δώριον και περιφέρειαν την των συγχωνευομένων Ειρηνοδικείων. Άρθρ.2.-Ο οργανικός αριθμός των Ειρηνοδικών, Γραμματέων β΄ τάξεως και εμμίσθων Δικαστικών κλητήρων μειούται κατά ένα. Άρθρ.3.-Εκατέρου των εν ταις περιφερείαις των τέως Ειρηνοδικείων Αετού και Δωρίου Συμβολαιογράφων ως έδρα ορίζεται εφεξής η δια του παρόντος συνισταμένου Ειρηνοδικείου, περιφέρεια δε η της του αυτού Ειρηνοδικείου δικαιοδοσίας. 2. Από της ισχύος του παρόντος το υφιστάμενον ειδικόν άμισθον Υποθηκοφυλακείον Αετού και η υποθηκική περιφέρεια του Ειρηνοδικείου Δωρίου συγχωνεύονται εις έν ειδικόν άμισθον Υποθηκοφυλακείον υπό την επωνυμίαν «Ειδικόν άμισθον Υποθηκοφυλακείον Δωρίου» με έδραν και δικαιοδοσίαν τας του δια του παρόντος συνιστωμένου Ειρηνοδικείου. 3.Μέχρι πληρώσεως της κατά την ηγουμένην παράγραφον θέσεως του ειδικού αμίσθου υποθηκοφύλακος Δωρίου εκάτερος των συμβολαιογράφων του συνιστωμένου Ειρηνοδικείου θέλει εξακολουθή εκτελών, ως και άχρι τούδε, τα καθήκοντα του υποθηκοφύλακος κεχωρισμένως κατά περιφερείας των συγχωνευομένων Ειρηνοδικείων, με έδραν την οριζομένην δια της παρ.1 του παρόντος. Άρθρ.4.-Η προθεσμία, περί ης η έκτη περίοδος, της παρ. 2 του άρθρ. 8 του υπ’ αριθ. 935/1949 Νόμου, αφορώσα την Επιτροπήν του Κώδικος Πολιτικής Δικονομίας, καταστάσεως δικαστικών λειτουργών κλπ. ήτις δυνάμει του άρθρ. 2 του υπ’ αριθ. 2002/1952 Νόμου έληξε την 31ην Μαΐου 1953, παρατείνεται επί έν έτος από της λήξεώς της ταύτης, δυναμένη περαιτέρω να παραταθή και μέχρι τέλους του έτους 1954 δι’ αποφάσεως του Υπουργού Δικαιοσύνης. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 